

 Številka: 900-12/2025

 Datum: 18. 6. 2025

**ZAPISNIK**

30. seje Sveta Krajevne skupnosti Nova Gorica,

ki je bila v SREDO, 18. JUNIJA 2025, ob 17:30

v prostorih KS Nova Gorica

**Prisotni:** Sanja Markočič, Oton Mozetič, Mateja Humar, Ingrid Černe, Valter Adamič, Gregor Humar, Iztok Nemec, Neli Skočaj, Darija Bratina, Vesna Vitez, Bojan Horvat

**Opravičeno odsotni:** Irena Jevšček in Radovan Ličen

 Dnevni reda:

1. Pregled in potrditev zapisnika 29. seje Sveta KS Nova Gorica
2. Potrditev sklepa dopisne seje, POČ okrepčevalnica Mal'ca
3. Pregled dnevnega reda seje Mestnega sveta MONG 19. 6. 2025
4. Potrditev naročilnic
5. Vprašanja in pobude

**Sejo je vodil predsednik Sveta KS g. Oton Mozetič**. V uvodu je pozdravil navzoče, preveril sklepčnost in dal na glasovanje predlagani dnevni red.

30. seje sveta KS se je udeležilo 11 članov sveta od 13 članov (lista prisotnosti v prilogi), kar pomeni, da svet KS veljavno sklepal.

Na predlog predsedujočega je bil soglasno sprejet predlog, da je **svetnik Valter Adamič zapisnikar** današnje seje.

**Sklep 0.1.: Z glasovi vseh navzočih svetnikov je bil sprejet predlagan dnevni red in zapisnikar današnje seje g. Valter Adamič**

Add.1

Zapisnik 29. seje sveta KS je bil oddan preko elektronske pošte 10.6.2025.

**Sklep 1.1.: Svet KS je z glasovi vseh navzočih članov potrdili zapisnik 29. seje Sveta KS.**

Predsednik Sveta KS je v zvezi s zapisnikom podal poročilo o izvršenih sklepih:

* izveden je bil odvoz (v preteklosti) posekanih dreves in grmovja s povezovalne pešpoti Gortanova- Vojkova. Izvajalec Komunala Nova Gorica.
* dogovorjena dokumentacija za izvedbo Goriški dan 14.6.2025 ni bila dostavljena in o njej (pred izvedbo) nismo odločali.
* 13.6.2025 je bila v okviru Tednov ljubiteljske kulture izvedena prireditev (na ploščadi za stavbo KS) Glasbeni coctajl naše mladosti, ki je pritegnila cca. 80 ljudi.
* Nabavljen in nameščen (na Trgu Evrope – stena ŽP) je bil defibrilator, ki je bil svečano predan namenu 14. 6. 2025 .Simbolično je bil od naše KS predan županoma Nove Gorice in Gorice (I). Predaja je bila organizirana v okviru čezmejne krvodajalske prireditve, ki sta jo organizirala RK Nova Gorica in sorodna iz Doberdoba. Namestitev defibrilatorja na steno ŽP v lasti Slovenskih železnic je regulirana s pogodbo o brezplačnem najemu prostora med SŽ in KS Nova Gorica. S pogodbo z MONG pa bomo uredili vzdrževanje defibrilatorja , ki ga bo finančno pokrivala Občina.
* V organizaciji RK je realizirano srečanja starejših občanov. KS je nastopila kot soorganizator in je pokrila del stroška za najem dvorane v višini 200 € .
* Predlog stanovalcev Partizanske ulice za vkop nadzemnega N.N. električnega voda s prilogami je KS posredovala Mestni občini.
* Pobuda za odstranitev dveh topolov med poslovno stavbo HIT in OŠ Milojke Štrukelj je bila posredovana Komisiji za hortikulturo (MONG).

Add. 2

Predsednik sveta KS NOVA GORICA je dal v obravnavo zapisnik korespondenčne seje o potrditvi urnika »okrepčevalnice POČ Malca«

**Sklep 2.1.: Z glasovi vseh navzočih članov je bil sprejet sklep, da se izda pozitivno mnenje v postopku izdaje soglasja k podaljšanemu obratovalnemu času gostinskega lokala »okrepčevalnica POČ Malca« za leto 2025.**

Add 3

Predsedujoči je dal v obravnavo program redne seje Mestne občine Nova Gorica.

Pri pregledu gradiv za četrtkov sejo mestnega sveta je bil izpostavljen predlog nagrad za pomočnike direktorjev zavoda EPK. Izoblikovano je bilo mnenje, da pri izvajanju vsebin programov EPK Nova Gorica igra podrejeno vlogo (prevladujejo programi iz širšega kulturnega prostora Slovenije. Premalo pa izpostavljamo korenine nastanka Nove Gorice in v tej zvezi kulturnega delovanja v povojnem obdobju. Ne vidimo utemeljitve za videnje nadpovprečnih rezultatov prireditev EPK.

**Sklep 3.1. Člani sveta KS so se seznanili z obravnavanim gradivom za sejo Sveta Mestne občine Nova Gorica 19. junija 2025.**

Add. 4

Predsednik sveta KS je dal v potrditev naročilnice izdane do današnje seje:

|  |  |  |  |
| --- | --- | --- | --- |
| **Številka naročilnice** | **Izvajalec** | **Storitev** | **Načrtovan znesek** |
| 18-2025 | SNG Nova Gorica | Uporaba dvorane, srečanje starejših (RK) | 199,99 |
| 19-2025 | TINS Zlatko Kvržič s.p. | Defibrilator Bexen Reanibex 100, Omarica ARKY | 2.000,00 |
| 20-2025 | ARCTUR d.o.o. | Vzdrževanje in gostovanje spletne strani | 134,20 |
| 21-2025 | Mestne storitve, Javno podjetje d.o.o. | Plakatiranje od 10.6 do 16.6. 2025 | 362,95 |
| 22-2025 | ARTTECH d.o.o. | Plakati za »Goriški dan 2025« | 444,08 |
| 23-2025 | RADIO ROBIN d.o.o. | Snemanje oglasa in objava oglasa »Goriški dan 2025« | 331,74 |
| 24-2025 | MESTNA OBČINA NOVA GORICA | Uporaba elektrike na Bevkovem trgu 14.6.2024 | 244,00 |
| 25-2025 | GAF LAB ROK BEZELJAK S.P. | Oblikovanje plakata za Coctajl naše mladosti | 60,00 |
| 26-2025 | Društvo SINKOPA OBALA | Glasbeni nastop Adrijano Roj, »Goriški dan 2025« | 350,00 |
| 27-2025 | GT PODGORNIK d.o.o. | Gradbena pomoč pri montaži AED na železniški postaji | 61,00 |
| 28-2025 | DAMJAN DOMINKO d.o.o. | Pomoč pri montaži AED na železniški postaji | 36,60 |
| 30-2025 | MODERATOR MATEJA ROSA S.P | Moderiranje prireditve »Goriški dan 2025« | 500,00 |
| 31-2025 | DUŠAN KOVAČIČ s.p. | Nalaganje, postavljanje, pospravljanje, prevoz klopi 14.06.2024 | 164,70 |
| 32-2025 | KAVČIČ TADEJ | Pogostitev – Glasbeni ccoctajl 13.6.2025 | 400,00 |
| 33-2025 | KOMUNALA NOVA GORICA | Odvoz materiala po sečnji | 196,42 |
| 34-2025 | NA TRGU D.O.O. | Pogostitev »Goriški dan 14.6.2025« | 162,20 |
| 35-2025 | SSO d.o.o. | Varovanje na prireditvi »Goriški dan 2025« | 366,00 |
| 36-2025 | WEDDING HILLS JASNA KOS S.P. | Koordinacija in pomoč pri org. prireditve Goriški dan | 1.200,00 |
| 37-2025 | WEDDING HILLS JASNA KOS S.P. | Organizacija pogostitve za nastopajoče ponudba 11/2025 | 168,00 |

**Sklep 4.1: Z glasovi vseh navzočih članov sveta KS je bil soglasno sprejet sklep, da se potrdi vse izdane naročilnice.**

Add 5

Pod točko razno ni bilo postavljeno nobeno vprašanje oz predlog.

Seja je bila zaključena ob 18:30 uri

Zapisal: Valter Adamič

 Predsednik KS Nova Gorica:

 **Oton Mozetič**

Zapisnik je bil sprejet na 31. seji, ki je bila 24. julija 2025.